49. schôdza NR SR - 11.deň - A. dopoludnia
Dátum: 2026-04-29
Poslanec: Luščíková, Darina 
Druh vystúpenia: Vystúpenie v rozprave

Vážené kolegyne a vážení kolegovia, no dnes tu máme zase ďalšie rokovanie, ktoré len zastiera skutočné problémy Slovenska a venuje sa veciam, ktoré absolútne, ale absolútne Slovensko nepotrebuje a nie sú podstatné. Máme tu zase rokovanie, kedy človek alebo ľudia, ktorí spochybňujú vyšetrovania, dôkazy a súdy, chcú meniť zákon o voľbách na základe nejakých dojmov a pocitov. Konkrétne hovorím o predkladateľovi Tiborovi Gašparovi, ktorý hovorí, že výsledky volieb zo zahraničia mu štatisticky nesedia. No tak sa vás chcem spýtať, vážení páni zo Smeru alebo vážený pán Gašpar, ktorý tu nie je. Štatisticky nesedia napríklad ani výsledky v obci Veľké Dvorany, kde Smer volilo 61 % voličov. Štatisticky nesedí rovnako voľba v obci Rožkovce, kde 83 z 98 platných hlasov dostala vládna koalícia. Ako, teraz ideme rušiť aj tieto obce? Alebo ako? To tiež štatisticky nesedí. Na základe takýchto argumentov vy chcete meniť volebný zákon. Ale poďme k veci. Vy idete obmedziť voľby zo zahraničia. Nie preto, že by polícia potvrdila nejaké manipulácie, pretože polícia odmietla tento návrh o manipuláciách volieb zo zahraničia. Nie preto, že by existovali nejaké dôkazy, ale preto, že vám sa nepáčia výsledky volieb zo zahraničia. A to jasne povedal aj pán poslanec Michalko. A nie je to o nových výsledkoch. Je to o tom, že ľudia ako pán Gašpar sa potrebujú udržať pri moci. A toto by ste si už mohli uvedomiť, vážení kolegovia. Pretože sa blíži 11. máj a jeho nervozita. Hrazie tento súdny proces, ktorý sa začne 11. mája, sa neskončí v tomto volebnom období, lebo dobre viete, o akú vec ide. Ide o Očistec. Bude tak dlho trvať, že možno pri moci bude dnešná opozícia. A z toho ide na vás úplný strach. Je do neba, ale naozaj do neba volajúca nehoráznosť, že práve pán Gašpar sám pre seba obhajuje dôvody, pre ktoré chce meniť voľby zo zahraničia. A práve on chce meniť tieto pravidlá v Národnej rade, ktorá sa stáva priestorom obhajoby Tibora Gašpara. Tibor Gašpar je človek, ktorý veľmi rád číta zo spisov iných a druhých. Človek, ktorému veľmi vadí, že ho titulujeme slovom, že je obžalovaný. A vy viete vôbec, čo znamená slovo obžalovaný, vážení kolegovia? To znamená, že prebehlo riadne vyšetrovanie orgánov činných v trestnom konaní. To znamená, že Tibor Gašpar bol riadne vyšetrený políciou, ktorej niekedy šéfoval. To znamená, že nad týmto procesom dozoroval nejaký prokurátor a že prokuratúra podala na neho obžalobu. Vy si toto uvedomujete? A teda ďalej, keďže tá obžaloba bola podaná, tak o jeho veci bude rozhodovať súd. A to nie je nejaký názor opozície. Toto je fakt a demokratický proces, ktorý funguje v demokratickej krajine. A teda človek, ktorého prípad rieši súd, sa tu dokáže postaviť a má tú drzosť nám vysvetľovať, že voľby zo zahraničia sú nedôveryhodné. Tento človek na základe čoho? Len na základe toho, že jemu to štatisticky nesedí. Ale ja si myslím, že tam je ešte aj iný dôvod. Jemu to nesedí preto, pretože má strach, že ďalšie voľby nevyhrá Smer. Môžeme si ešte aj pripomenúť, čo zaznelo napríklad v kauze Očistec, kde hlavnou postavou je práve Tibor Gašpar. V kauze Očistec ide o to, že policajné štruktúry mali byť ovplyvňované zvonku, že rozhodovanie nemalo ísť cez zákonné mechanizmy, že existovali stretnutia, kde sa rozdávali pokyny. Takéto niečo ste našli pri voľbách zo zahraničia? Tu nám idete teraz zmeniť zákon. A toto nie sú moje slová, to sú naozaj veci, ktoré sú jasne verejne známe zo spisu. To sú výpovede ľudí, ktorí boli súčasťou systému. Systému, ktorý reprezentuje Tibor Gašpar. Ten, ktorý naháňa každý hlas do nasledujúcich volieb, aby udržal jeho a stranu Smer pri moci. A toto je presne ten kontrast, ktorý tu dnes vidíme. Keď ide o vážne podozrenia zo zneužívania štátu a rozkrádania, hovoríte. Ten, ktorý naháňa každý hlas. Do nasledujúcich volieb, aby ho udržal. Jeho a stranu Smer pri moci. A toto je presne ten kontrast, ktorý tu dnes vidíme. Keď ide o vážne podozrenia zo zneužívania štátu a rozkrádania, hovoríte. Počkajme. Na súd. Ale keď ide o voľby, kde nemáte absolútne žiadne dôkazy. Dokonca polícia odmietla vaše podozrenia o manipulácii volieb. Chcete meniť zákon. Ak zmene volebného zákona vás vedú úplne rovnaké dôvody, aké boli dôvody pri tom, že hneď na začiatku volebného obdobia ste sa rozhodli meniť trestné zákony. Oslobodiť. Oprostiť od viny. Pomôcť kumpánom, ktorí korumpovali, ktorí rozkrádali štát. Ide vám len o to, aby ste sa dostali k moci. A zabezpečili si beztrestnosť. Ale keď ide o dôveru vo voľby, tak vy neviete priniesť žiadne dôkazy. Alebo, ak by vám išlo o dôveru vo voľby? Tak by ste tu doniesli nejaké seriózne riešenia. Miesto toho, aby sme tu v parlamente riešili to, že ľuďom sa na Slovensku zle žije, kopia sa nám kauzy. Lebo toto je psia povinnosť politikov, riešiť životy ľudí, ktorí žijú na Slovensku. Tak miesto toho, vážení poslanci, tu riešime Tibora Gašpara a tento celý parlament slúži na jeho oprostenie od viny. A na jeho zabezpečenie samozrejme slobody. A nie jeho, ale jeho kumpánov. Namiesto, za to mali riešiť, že našim poľnohospodárom hrozí, že prídu o podbyt. Prídu o milióny peňazí z Európskej únie. Len kvôli tomu, že nedôveryhodná inštitúcia, ako je Poľnohospodárska platobná agentúra, úplne zlyhala. Je to symbolom korupcie a neschopnosti tejto vlády. Na stole máme zase, zas a znova potvrdenú kauzu HCND, kde sa vyskytujú tie isté mená okolo Tibora Gašpara, ako sú Bödörovci. Mená, ktoré sa opakujú. A to je systém, ktorý sa vytvoril okolo Bödörovcov a Tibora Gašpara. Toto by sme tu mali dnes riešiť. Dnes Európsky parlament hlasuje o tom, že nám možno zmrazia eurofondy. Vy si vôbec uvedomujete tie dôsledky pre našu krajinu, ak nám zmrazia eurofondy? Nedostavajú sa cesty, ktorými sa chválite alebo poklepkávate nejaké kamene. Či už základné, alebo ukončujete stavby za peniaze EÚ, pretože v našom rozpočte na to vôbec nie sú peniaze. Nedostávate absolútne žiadne nemocnice, ktorými sa chválite. Pretože ani na toto nebudete mať peniaze, ak nám schvália to, že nám zmrazia fondy z Európskej únie. Ja tomu naozaj nerozumiem. A my sa tu bavíme o nejakých voľbách zo zahraničia. Kde absolútne vaše podozrenia nikto nepotvrdil, pretože to sú rozprávočky. To sú rozprávočky, ktoré aj my počúvame. My počúvame takisto na východnom Slovensku, že k urnám neprišli ľudia, ktorí tam boli „zakvačkaní“. My to počúvame v dedinách, kde vy ste skoro 100 %. Tam nie sú naši voliči. Nie naši voliči hovoria o tom, že tam videli zapísanú v zozname, podpísanú, ktorá by nevystrčila celý deň nos z domu. Takže ja neviem, o čom vy rozprávate. Máme aj my teraz vytvárať nejaké kauzy na základe toho, čo sme počuli, že niekto sedí pri stole a krúžkuje alebo „kvačkuje“ nejaké mená. Veď vy sa spamätajte. Korupcia a klientelizmus, ja si myslím, že je ten pravý dôvod, prečo my sa tu dnes bavíme o voľbách zo zahraničia. A tento systém vy chránite svojím hlasovaním. Tu v parlamente, vážení kolegovia zo Smeru a vládnej koalície. Takže áno, rovno si to povedzme, tu nám nejde o voľby zo zahraničia. Nejde ani o žiadnu bezpečnosť. Ide o to, aby ste sa poistili. Lebo sa bojíte, že prehráte v nasledujúcich voľbách. A na záver len jedna otázka. Milí páni poslanci a pán Gašpar. Ak vám dnes štatisticky nesedia hlasy zo zahraničia, tak budete čo? Čo vám nebude sedieť zajtra? Budete zrušiť celú Bratislavu, lebo bratislavskí voliči vám nesedia. Alebo zrušíte všetkých, ktorí nehlasujú za vás. Ďakujem. Pani poslankyňa Širobová s faktickou poznámkou, nech sa páči.